TVD, 8.1.2004


Naslov: ZAPIRANJE RUDNIKA SENOVO

Napoved za voditelja:

V letu 1996 smo v Sloveniji začeli z zapiranjem treh rudnikov – v Zagorju, Kanižarici in na Senovem. Kljub temu, da se je takrat predvidevalo, da bo zapiranje končalo v petih letih, se to ni zgodilo. Očitno pa gre h koncu, saj je na Senovem zdaj na zapiranju zaposlenih le še 52 ljudi, med njimi le dva rudarja in kar 19 invalidov.

T- "GORAN ROVAN>Senovo
X- $Jože Grajžl


V senovškem rudniku so od nekdanjih 305 delavcev, 69 prezaposlili, 199 pa so jih predčasno upokojili oziroma zanje poiskali druge rešitve. Potem, ko so leta 2000 zapiranje podaljšali še za pet let, naj bi letos dokončali vsa zapiralna dela v jami.
T- HERMAN KUNEJ
X- direktor Rudnika Senovo v zapiranju
7.10
V Januarju predvidevamo že tehnični pregled, kjer bomo dosegli to, da se potopi jama do kote 102, nato pa, če bodo sredstva pritekala tako kot predvidevamo, bomo sigurno lahko do konca tega leta dokončno zaprli jamo.


Za zapiranje rudnika so doslej porabili že 5 in pol milijard tolarjev, do konca prihodnjega leta bi potrebovali še eno milijardo. Kljub temu so ljudje na Senovem nezadovoljni, saj so očitno od zapiranja pričakovali več.
T- RUDI PETROVIČ
X- krajan s Senovega
9.25 Marsikej se je pričakoval, ne. Da bo več kej urejenega, pa zgleda, da ni tist, ku bi mogl bit, ne.


V rudniku zatrjujejo, da so pri tem nemočni, saj jim država ni odobrila vseh programov.
T- HERMAN KUNEJ
X- direktor Rudnika Senovo v zapiranju
8.46
Zavedat se treba, da je program bil revidiran. Od sedem milijard smo prišli na štiri. Največ je bilo odvzetih sredstev na področju ekološke sanacije.


Tudi letos ne predvidevajo večjih del na ekološki sanaciji površin, saj naj bi večino denarja porabili za izplačilo rudarskih škod.

